dbk.life

Drugo izdanje Dubrovnik Women Summita
2026-03-06 16:00 - 22:00 (Europe/Zagreb) | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
[Drugo izdanje Dubrovnik Women Summita: Sljedećeg petka u Lazaretima očekuju vas zanimljiva predavanja o poduzetništvu]
✨ Nakon iznimno uspješnog prošlogodišnjeg izdanja, u prvom tjednu ožujka u Lazarete stižu inspirativne poduzetnice koje otvaraju temu snage zajednice u poslovanju.
✨ Povodom Dana žena, u petak 6. ožujka 2026. godine Grad Dubrovnik s ponosom najavljuje Dubrovnik Women Summit, događaj koji u središte stavlja žene poduzetnice, njihovu vidljivost, međusobnu podršku i izgradnju snažne poslovne zajednice.
✨ Ulaz je slobodan a vrata se otvaraju od 16 sati.
📲 Više informacija na @dubrovnikwomensummit

PEP konferencija
2026-04-16 08:00 - 2026-04-17 17:00 | Sveučilište u Dubrovniku, Branitelja Dubrovnika 29, Dubrovnik, Dubrovačko-neretvanska, 20000, Croatia
Odgovorno komuniciranje nije samo trend, već nužni dio u vremenu kada svaka poruka u trenutku dolazi do publike i može imati dugotrajne posljedice. U takvom okruženju odgovornost u medijima i odnosima s javnošću dobiva novu težinu i postaje ključan dio profesionalnog djelovanja.
Koliko smo danas uopće svjesni tog pojma i njegove važnosti? Što zapravo znači preuzeti odgovornost u praksi te kako se s njome nositi?
Dva dana programa četvrtog izdanja PEP konferencije donose niz zanimljivih predavanja, panel-rasprava i razgovora o odgovornom komuniciranju, koje je danas jedna od ključnih tema u svijetu medija i odnosa s javnostima. Program započinje u četvrtak, 16. travnja u 17 sati, a nastavlja se u petak, 17. travnja od 10 sati na Sveučilišnom kampusu.
Ova konferencija okuplja niz istaknutih stručnjaka te poznatih lokalnih i nacionalnih profesionalca iz različitih sektora, kako bi se stavio naglasak na odgovornost, kao ključnu vrijednost unutar komunikacija, ali i šire u društvu.
Sudionike očekuju inspirativni paneli, predavanja i razgovori, a među govornicima sudjeluje niz istaknutih imena iz područja komunikacija, medija, poslovnog sektora i javnih institucija: Krešimir Macan (Manjgura), Tilda Grossel Bogdanović (Dubrovnik PartneR Agency), Luka Šipić i Ivan Perišić (Vrh Komunikacije), Valentina Mezdić (CTA Komunikacije), Jerko Trogrlić (Agencija za odnose s javnošću VAJT), Mario Jurič (reporter, urednik i voditelj – RTL), Tina Šmanjak (Fitzone.hr i Bossy), Ivana Bilić (Atlantic Grupa – Cedevita), Andrijana Biskup (glasnogovornica Policijske uprave dubrovačko-neretvanske) i Marjan Žitnik (Maritimo Recycling)
Ono što ovu konferenciju čini posebnom i drugačijom je organizacijski tim kojeg prvenstveno čine studentice i alumniji Fakulteta za medije i odnose s javnošću Sveučilišta u Dubrovniku. Kao i prethodne godine, konferenciju podržava Hrvatska udruga za odnose s javnošću (HUOJ), strukovna udruga koja okuplja stručnjake u odnosima s javnošću s ciljem unapređenja standarda struke i njezina ugleda među ključnim javnostima.
Ako te zanima kako izgleda odgovorno komuniciranje – pridruži nam se, poslušaj, razgovaraj i postani dio zajednice koja pokreće promjene. Više informacija i cjelokupan program dostupni su na službenoj stranici i Instagram profilu konferencije.
Pokrenuta od studenata, PEP konferencija i ove godine potvrđuje svoju ulogu snažne platforme za razmjenu znanja, povezivanje i inspiraciju – mjesta gdje nova generacija komunikatora ne čeka prilike, već ih stvara.
www.pepkonf.com – SLUŽBENA STRANICA KONFERENCIJE
https://www.instagram.com/pep.konf/ – INSTAGRAM PROFIL PEP KONFERENCIJE

DANI SLATKIH VODA MEDITERANA
2026-04-16 10:00 - 2026-04-18 17:00 | Tvrđava Kaštio, Ston, Placa 1, Ston, Dubrovačko-neretvanska, 20230, Croatia
DANI SLATKIH VODA MEDITERANA OD 16. DO 18. TRAVNJA U STONU

Javna ustanova za upravljanje zaštićenim dijelovima prirode Dubrovačko-neretvanske županije, kao partner projekta Riječna kornjača – očuvanje krovne vrste sredozemnih vlažnih staništa Dubrovačko-neretvanske županije – LIFE for Mauremys, organizira manifestaciju Dani slatkih voda Mediterana.

Manifestacija će se održati od 16. – 18. travnja 2026. godine u tvrđavi Veliki Kaštio u Stonu i u vijećnici Općine Ston.

Riječ je o trodnevnoj manifestaciji posvećenoj slatkovodnim ekosustavima s naglaskom na očuvanje riječne kornjače (Mauremys rivulata), održivo upravljanje te zajedničko djelovanje znanosti, struke i lokalne zajednice. Kao što možete vidjeti u programu, četvrtak i petak rezervirani su za stručna predavanja, seminare i panel-rasprave, a subotnje događanje posvećeno je i najmlađima!

Naime, u subotu u Kaštiju od 10:00 do 14:00 održavat će se edukativno-zabavni program za djecu i lokalnu zajednicu, a program je sljedeći:

1. Radionica – Izrada modela riječne kornjače od papira
2. Projekcija animiranog filma „Mara – život za nove naraštaje“
3. Predlaganje imena mladuncima riječne kornjače
4. Slaganje edukativnih puzzli
5. Putujuća izložba o riječnoj kornjači
6. Izložba dječjih radova

Uz sve navedene aktivnosti, sudionike će u subotu zabavljati i DJ.

Ulaz kao i sudjelovanje na manifestaciji su besplatni.

Više detalja o projektu možete pronaći na: https://life4mauremys.agr.hr/

Svi su dobrodošli!

POČETNA KONFERENCIJA projekta "Mladi kao lideri promjena"
2026-05-08 09:30 - 12:00 | Dvorana Općine Orebić, Obala pomoraca 24, Orebić, Croatia
Ako imaš između 14 i 30 godina i dolaziš s Pelješca ili Korčule — ovo je za tebe.
Pozivamo te na početnu konferenciju projekta „Mladi kao lideri promjena“ gdje ćeš imati priliku direktno razgovarati s donositeljima odluka i sudjelovati u kreiranju konkretnih prijedloga za mlade u tvojoj zajednici.
Orebić (Dvorana Općine) 08.05.2026. Registracija od 9:30
Što te očekuje?– predstavljanje rezultata istraživanja među 300 mladih– rasprava o izazovima i prioritetima mladih– rad u grupama s donositeljima odluka– izrada prijedloga za poboljšanje participacije mladih– zajednički zaključci koji ulaze u Smjernice za mlade
Osiguran ručak Youthpass potvrda sudjelovanja
Ako želiš da se tvoj glas čuje i da stvarno sudjeluješ u promjenama — ovo je pravo mjesto za tebe.
Prijavi se: https://forms.gle/8HRPBasYnot15LcMA
—Projekt je sufinanciran sredstvima Europske unije kroz program Erasmus+. Izneseni stavovi i mišljenja isključivo su odgovornost autora i ne odražavaju nužno službena stajališta Europske unije ili Agencije za mobilnost i programe EU.
#mladizaPromjene #participacijamladih #ErasmusPlus #glasmladih #lokalnazajednica
